****

Juhend

**Euroopa Parlamendi valikumenetlustes osalevatele kandidaatidele**

# SISUKORD

[SISUKORD 2](#_Toc196469073)

[1. SISSEJUHATUS 3](#_Toc196469074)

[2. KANDIDEERIMISE KORD 3](#_Toc196469075)

[2.1 Üldised märkused 3](#_Toc196469076)

[2.2 Kandideerimisdokumentide täielik esitamine 3](#_Toc196469077)

[2.2.1 Mõistlikud abinõud 4](#_Toc196469078)

[2.3 Kandideerimisavaldusele lisatavad tõendavad dokumendid 4](#_Toc196469079)

[2.3.1 Üldised märkused 4](#_Toc196469080)

[2.3.2 Üldtingimuste täitmist tõendavad dokumendid 4](#_Toc196469081)

[2.3.3 Eritingimuste täitmist tõendavad dokumendid 5](#_Toc196469082)

[Diplomid ja/või tunnistused 5](#_Toc196469083)

[Erialane töökogemus (kui on nõutav) 5](#_Toc196469084)

[Keeleoskus 6](#_Toc196469085)

[3. MENETLUSE ETAPID 6](#_Toc196469086)

[3.1 Osalema lubamine ja kvalifikatsiooni hindamine (1. etapp) 6](#_Toc196469087)

[3.1.1 Osalema lubamine 6](#_Toc196469088)

[3.1.2 Kvalifikatsiooni hindamine 6](#_Toc196469089)

[3.2 Testid (2. etapp) 6](#_Toc196469090)

[3.3 Sobivate kandidaatide nimekiri 7](#_Toc196469091)

[4. MENETLUSEST VÄLJAARVAMINE 7](#_Toc196469092)

[5. ÜLDTEAVE 8](#_Toc196469093)

[5.1. Rahaline toetus kohapeal toimuvate testidega seotud sõidu- ja elamiskulude katmiseks / lähetuskulude hüvitamiseks 8](#_Toc196469094)

[5.2 Kandidaatide taotlused juurdepääsuks neid puudutavale teabele 8](#_Toc196469097)

[5.3 Isikuandmete kaitse 9](#_Toc196469098)

[6. LÄBIVAATAMISTAOTLUSED – EDASIKAEBUSED – KAEBUSED EUROOPA OMBUDSMANILE 9](#_Toc196469099)

[I LISA 10](#_Toc196469100)

[II LISA 14](#_Toc196469101)

[III LISA 18](#_Toc196469102)

[LÄBIVAATAMISTAOTLUSED – EDASIKAEBUSED – KAEBUSED EUROOPA OMBUDSMANILE 18](#_Toc196469103)

[A. Läbivaatamistaotlused 18](#_Toc196469104)

[B. Kaebused ja kohtulik edasikaebamine 18](#_Toc196469105)

[C. Kaebuse esitamine Euroopa Ombudsmanile 19](#_Toc196469106)

# SISSEJUHATUS

Valikumenetluses võivad osaleda kõik ELi kodanikud, kes vastavad kandideerimisavalduste esitamise tähtpäevaks kandideerimistingimustele (üld- ja eritingimused) ja kellel on nõutav kvalifikatsioon. See annab kõikidele kandidaatidele võrdse võimaluse näidata oma oskusi ja tagab tulemuspõhise valiku vastavalt võrdse kohtlemise põhimõttele.

Valikumenetluse edukalt läbinud kandidaadid kantakse sobivate kandidaatide nimekirja, millest Euroopa Parlament võtab kandidaate tööle vastavalt vajadusele.

Iga menetluse jaoks moodustatakse valikukomisjon, mille liikmed nimetavad administratsioon ja personalikomitee. Valikukomisjoni töö on salajane ja toimub kooskõlas ELi personalieeskirjadega.

Parimate kandidaatide väljavalimiseks võrdleb valikukomisjon kandidaatide diplomeid, tunnistusi ja tulemusi, et hinnata nende sobivust teadaandes kirjeldatud tööülesannete täitmiseks. Valikukomisjoni liikmed hindavad ka teadmiste taset ja selgitavad tulemuste põhjal välja kõige paremini sobivad isikud.

# KANDIDEERIMISE KORD

## Üldised märkused

Enne kandideerimist veenduge, et vastate kõigile kandideerimistingimustele. Lugege töölevõtmise teadaanne ja käesolev juhend hoolikalt läbi ning võtke arvesse esitatud nõudeid.

Kandideerimisavaldust saab esitada ainult veebiplatvormi [Apply4EP](https://apply4ep.gestmax.eu/search/index/lang/et_ET) kaudu. Platvormil Apply4EP konto loomiseks klõpsake teadaande lõpus oleval väljal „Kandideeri veebis“ ja järgige juhiseid.

**Luua võib ainult ühe konto**, kuid vajadusel saab oma isikuandmeid ajakohastada.

Kui Apply4EP konto loomisel esineb raskusi või tekivad tehnilised probleemid, võtke palun ühendust aadressil [PERS-APPLY4EPContacts@europarl.europa.eu](mailto:PERS-APPLY4EPContacts@europarl.europa.eu).

Veenduge, et veebis täidetud kandideerimisavaldus koos kõigi nõutavate tõendavate dokumentidega on teadaandes märgitud tähtajaks rakenduses Apply4EP kinnitatud.

**Pärast tähtaja möödumist rakenduses Apply4EP esitatud avaldust ja tõendavaid dokumente arvesse ei võeta**.Kandideerimisavalduse esitamisega ei maksa viivitada viimase päevani. Euroopa Parlament ei vastuta süsteemi ülekoormatuse tõttu viimasel hetkel tekkida võivate tõrgete eest.

Arvesse võetakse ainult rakenduses Apply4EP esitatud kandideerimisavaldusi. Ärge saatke oma avaldust posti teel, ei tavaposti ega tähtkirjaga. Personalivaliku ja töövõimaluste tutvustamise üksus ei võta vastu isiklikult kohale toimetatud avaldusi.

Kandidaatidega kogu menetluse vältel toimuva suhtlemise eest vastutab personalivaliku ja töövõimaluste tutvustamise üksus. Kogu kirjavahetus, sealhulgas testidel osalemise kutsed ja teated tulemuste kohta, saadetakse rakenduses Apply4EP esitatud kandideerimisavalduses märgitud e-posti aadressile. Kontrollige korrapäraselt oma e-kirju ja ajakohastage vajadusel isikuandmeid.

**Kandidaatidel palutakse personalivaliku ja töövõimaluste tutvustamise üksusele mitte helistada. Saatke oma küsimused kirja teel, vastates veebis esitatud kandideerimisavalduse kättesaamist kinnitavale e-kirjale.**

Testidel osalemist kinnitava tõendi taotlemiseks vastake e-kirjale, millega saite testil osalemise kutse.

## Kandideerimisdokumentide täielik esitamine

1. Tehke endale platvormil Apply4EP konto, klõpsates väljal „Kandideeri veebis“. Kui teil on konto juba loodud, logige sisse.
2. **Lisage kõik nõutud tõendavad dokumendid**, eelistatavalt PDF-vormingus. Soovitame tungivalt kõik tõendavad dokumendid eelnevalt valmis panna. Kui teil on mitu dokumenti, koondage need enne üleslaadimist ühte faili, eelistatavalt PDF-vormingus. Ent dokumente võib üles laadida ka DOC-,   
   DOCX-, GIF-, JPG-, TXT-, PNG- ja RTF-vormingus. Veenduge, et platvormile APPLY4EP üleslaetavad dokumendid oleksid loetavad ja nende maht ei ületaks 5 MB.
3. Kandideerimisavalduse kinnitamiseks järgige rakenduses Apply4EP esitatud juhiseid. Kui kandideerimisavaldus on kinnitatud, **ei saa seda enam muuta ega dokumente lisada**.

**NB!** Kui lahkute lehelt ilma salvestamata või kandideerimisavaldust lõplikult esitamata või kui Apply4EP sessioon aegub (hiljemalt 120 minuti pärast), läheb kogu üleslaaditud teave kaotsi ja peate kõike uuesti alustama.

Kui kandideerimisavalduse esitamine rakenduses Apply4EP õnnestus, saadetakse selle kinnituseks e-kiri. Kui kinnitavat e-kirja ei ole tulnud, kontrollige oma rämpspostikausta.

### Mõistlikud abinõud

Kui teil on puue või olete mõnes eriolukorras (nt rasedus ja imetamine, terviseprobleemid, pooleliolev ravikuur), mille tõttu võib testi tegemine olla raskendatud, peate selle kandideerimisavalduses ära märkima. Kui soovite taotleda mõistlikke abinõusid, peate täitma taotlusvormi, mis edastatakse teile enne testide toimumist. Mõistlike abinõude taotluse põhjendamiseks tuleb esitada tõendavad dokumendid. Tõendavateks dokumentideks võivad olla arstitõendid, arsti märkmed ja tõendid varasemate mõistlike abinõude kohta, näiteks varem hariduse omandamisel eksamite ajal tarvitusele võetud abinõud. Tõendavates dokumentides sisalduvat teavet hinnatakse, et tagada vajalikud abinõud.

See teave tuleb saata Euroopa Parlamendi arstipunktile vormis täpsustatud e-posti aadressil. Ärge saatke meditsiinilist teavet personalivaliku ja töövõimaluste tutvustamise üksusele. **Igal uuel kandideerimisel tuleb esitada uus mõistlike abinõude taotlus**, kuna arstipunktis varasemaid taotlusi andmekaitse-eeskirjade tõttu alles ei hoita. **Küll aga võib sama puude või sama tervisliku seisundi korral esitada samad tõendavad dokumendid.**

Juhime tähelepanu, et veebitestide tarkvara (TestWe) ei saa hetkel **kasutada kandidaadid, kes kasutavad ekraanilugejat, suurendust või kõnetuvastustarkvara, ega kuulmiskahjustusega kandidaadid**.

Asjakohasel juhul võimaldatakse mõistlikke abinõusid taotlenud kandidaatidele (nt nägemis- või kuulmiskahjustusega või kõne- ja/või keelehäirega kandidaadid) teistsugune korraldus, kui parlamendi arstipunkt rahuldab nende taotluse.

## Kandideerimisavaldusele lisatavad tõendavad dokumendid

### Üldised märkused

Veebis koos kandideerimisavaldusega üles laaditavad dokumendid ei pea olema tõestatud koopiad.

Tõendavate dokumentidena ei arvestata viiteid veebisaitidele ega sotsiaalmeediakontodele.

Tõendid ei ole ka väljaprinditud veebileheküljed. Neid võib tõenditele lisada üksnes lisateabe andmiseks.

**Elulookirjeldus ei ole töökogemust, kvalifikatsiooni ega keeleoskust tõendav dokument.**

Kandideerimisavalduse täitmisel ärge osutage mõne varasema kandideerimise käigus üleslaaditud kandideerimisavaldusele ega muudele dokumentidele.

### Üldtingimuste täitmist tõendavad dokumendid

Selles etapis ei nõuta dokumente, mis tõendaksid, et:

* + - * olete Euroopa Liidu liikmesriigi kodanik,
      * teil on kõik kodanikuõigused,
      * olete täitnud kõik sõjaväeteenistust reguleerivate seadustega ette nähtud kohustused,
      * teil on tööülesannete täitmiseks vajalikud isikuomadused.

**Kinnituseks märgistage ettenähtud kastike. Sellega kinnitate**, et vastate nendele tingimustele ning et esitatud andmed on tõesed ja täielikud. Need tõendavad dokumendid palutakse teil esitada siis, kui teid tööle võetakse.

### Eritingimuste täitmist tõendavad dokumendid

Olete kohustatud esitama valikukomisjonile kogu teabe ja dokumendid, mis võimaldavad kontrollida kandideerimisavalduses esitatud andmete õigsust.

### Diplomid ja/või tunnistused

Veebis kandideerimisavalduse esitamisel tuleb lisada keskharidust tõendav lõputunnistus, kõrgharidusdiplomid või tunnistused, mis kinnitavad teadaandes nõutavat haridustaset.

Valikukomisjon võtab arvesse Euroopa Liidu liikmesriikide haridussüsteemide erinevusi (vt käesoleva juhendi I ja II lisa). Olenemata sellest, kas diplom on välja antud ELi liikmesriigis või kolmandas riigis, peab seda ametlikult tunnustama ELi liikmesriigi pädev asutus, näiteks haridusministeerium. Kui diplom on välja antud kolmandas riigis, tuleb koos kandideerimisavaldusega esitada tõend diplomi samaväärsuse kohta ELis välja antud diplomitega. Lisateavet kolmandate riikide diplomite tunnustamise kohta leiab [ENIC-NARIC võrgustike](https://www.enic-naric.net/) veebisaidilt (h[ttps://w](http://www.enic-naric.net/))ww.enic[-naric.net/).](http://www.enic-naric.net/))

Pärast keskkooli omandatud diplomite puhul tuleb esitada võimalikult üksikasjalik teave, eelkõige läbitud õppeainete ja õpingute kestuse kohta, et valikukomisjon saaks juhul, kui see on teadaandes märgitud, hinnata diplomite asjakohasust seoses tööülesannete iseloomuga.

Kui esitate tehnilise või kutseõppe või täiend- või erikursuse diplomi, tuleb märkida, kas tegu oli täis- või osalise ajaga õppe või õhtukursusega, samuti läbitud õppeained ja õpingute ametlik kestus. Selline teave tuleb üles laadida üheainsa dokumendina.

### Erialane töökogemus (kui on nõutav)

Töötatud ajavahemikku võetakse arvesse üksnes juhul, kui see on **omandatud pärast nõutud diplomi(te) või tunnistus(t)e saamist**. **Erialase töökogemuse tõendamiseks** tuleb esitada asjaomased dokumendid, mis tõendavad **erialase töökogemuse kestust ja taset**, ning **põhjalik tööülesannete kirjeldus**.Valikukomisjon vajab seda teavet, et hinnata **töökogemuse vastavust tööülesannete kirjeldusele**. Iga töötatud ajavahemiku kinnituseks tuleb esitada asjakohased tõendavad dokumendid.

Palume lisada järgmised dokumendid (loetelu ei ole ammendav):

* endiste või praeguste tööandjate tõendid, mis kinnitavad teadaandes esitatud nõutava töökogemuse olemasolu;
* kui konfidentsiaalsuskaalutlustel ei ole vajalikke töötõendeid võimalik lisada, tuleb nimetatud tõendite asemel kindlasti esitada töölepingu koopia koos tööülesannete kirjeldusega, töölevõtukirja ning esimese ja viimase palgalehe koopiad;
* tööandja puudumise korral (füüsilisest isikust ettevõtjad, vabakutselised jne) võib tõenditena aktsepteerida osutatud teenuste eest väljastatud arveid või mis tahes muid kutsetegevuse seisukohast asjakohaseid ametlikke tõendavaid dokumente.

Neid dokumente on vaja, et kontrollida töökogemust ja tagada, et valikukomisjonil on võimalik hinnata töökogemuse vastavust tööülesannete kirjeldusele.

Iga töötatud ajavahemikku võetakse arvesse ainult üks kord. **Töökogemus peab olema seotud nõutavate tööülesannetega**. Kogemus peab olema saadud päris tööülesannete täitmisel, mille eest maksti tasu. Töökogemusena võetakse arvesse ka järgmist:

* vabatahtlik töö, mille kohta oli sõlmitud leping või samaväärne ametlik kokkulepe ja mis kestis täistööajas vähemalt viis kuud. Vabatahtliku töö kogemust võetakse kokku arvesse kuni ühe aasta ulatuses;
* tasustatud või tasustamata praktika, mis ei olnud õppetöö osa ja mis kestis täistööajas vähemalt viis kuud. Praktikat võetakse kokku arvesse kuni ühe aasta ulatuses. Asjakohase töökogemusena võetakse arvesse üksnes sellist praktikat, mille kestus vastab vähemalt minimaalsele ajavahemikule, mis kutsealal tegutsema hakkamiseks tuleb läbida, ja ainult siis, kui praktikant omandas ka tegelikult õiguse kutsealal tegutseda,
* kohustuslik sõjaväe- või tsiviilteenistus, mille kestusena võetakse arvesse teenistuses oldud aeg. Sellist kogemust võetakse arvesse olenemata kuupäevast, mil omandati kutsetunnistus, mis annab õiguse asjaomases tegevusüksuses ja asjaomasele palgaastmele tööle asuda;
* ema-/isa-/lapsendus-/vanema-/perepuhkus, mille kandidaat võttis kehtinud töölepingu kohaselt; see puhkus võetakse arvesse täistööajana, olenemata sellest, kas puhkus võeti täistööaja või poole tööaja ulatuses;
* doktoriõpe, mille tulemusel omandati doktorikraad. Võetakse arvesse kuni kolme aasta ulatuses;
* osaajaga töö, mis arvutatakse töötatud tundide arvu alusel täistööajaks ümber (näiteks, kui kandidaat töötas 10 kuu jooksul viiepäevasest töönädalast kaks päeva, arvestatakse töökogemuse pikkuseks neli kuud). Valikukomisjon võib kaalutlusõigust kasutades otsustada võtta täistööajaga töö kogemusena arvesse ka töökogemust, mis saadi vähemalt poole ajaga töötamisel. See tähendab, et töökogemust, mille saamiseks töötati tavapärasest täistööajast 50% või rohkem, võib arvesse võtta täistööajaga töötamisena (st 100% määraga).

### Keeleoskus

Teie **1. keel** ja selle oskuse tase, **2. keel** ja selle oskuse tase ning muud keeled, mida oskate. **1. keel ja 2. keel ei tohi olla samad.**

Eespool nõutud minimaalne tase kehtib kõigi kandideerimisavalduses märgitud keeleliste oskuste kohta (rääkimine, kirjutamine, lugemine, kuulamine). C2 on selles raamistikus kõrgeim tase ja A1 madalaim tase. Need oskused vastavad Euroopa keeleõppe raamdokumendis (<https://europa.eu/europass/common-european-framework-reference-language-skills>) täpsustatule.

Kandideerimisavalduse esitamisel ei nõuta avalduses märgitud keelte oskust tõendavaid dokumente.

# MENETLUSE ETAPID

## Osalema lubamine ja kvalifikatsiooni hindamine (1. etapp)

### Osalema lubamine

Ametisse nimetav asutus või ametiisik koostab töölevõtmise teadaandes märgitud tähtajaks nimekirja kandidaatidest, kes kinnitavad, et nad vastavad üldtingimustele. Nimekiri edastatakse valikukomisjoni esimehele.

Valikukomisjon otsustab iga kandidaadi osalema lubamise konkreetsete kriteeriumide alusel, järgides rangelt töölevõtmise teadaandes esitatud kriteeriume. Iga töölevõtmise teadaanne on eraldiseisev. Varasemas valikumenetluses osalema lubamine ei taga muudes valikumenetlustes osalema lubamist.

### Kvalifikatsiooni hindamine

Valikukomisjon hindab iga osalema lubatud kandidaadi kvalifikatsiooni.

Valikukomisjon koostab testidele kutsutavate kandidaatide nimekirja. Kui viimasele nimekirja pääsemise kohale kvalifitseerub sama punktisummaga mitu kandidaati, kantakse nad kõik nimekirja. Testidele kutsutavate kandidaatide arv on täpsustatud teadaandes.

## Testid (2. etapp)

Kõik testid on kohustuslikud ning nende läbimiseks tuleb koguda vähemalt minimaalne arv punkte. Testid toimuvad kas ühel või kahel järjestikusel päeval ning need võidakse korraldada kas kohapeal või veebis. Testidele lubatud kandidaatide maksimumarv, testide üksikasjad ja nende eest antavad punktid on esitatud teadaandes.

Kirjalikud testid võivad toimuda kas kohapeal või veebis. Kui kirjalikud testid toimuvad kohapeal, tuleb neid tegema tulla Euroopa Parlamendi ruumidesse. Veebitestide korral tuleb kasutada platvormi TestWe vastavalt allpool esitatud juhistele.

**Veebitestide tarkvara ei ole hetkel digitaalselt kättesaadav (lisateave käesoleva juhendi punktis 3.1.1.).**

Testi tegemiseks läheb vaja **arvutit** (laua- või sülearvuti), millel on:

* Microsoft Windows 10 või uuem operatsioonisüsteem või Maci puhul Apple OS X 10.13 või uuem operatsioonisüsteem;
* kõvakettal 1 GB vaba ruumi;
* kasutatava arvutiga ühendatud või sellesse sisse ehitatud esikaamera;
* internetiühendus;
* 4 GB mahuga RAM.

Teid teavitatakse enne veebitesti tegemist kõigist tarkvarauuendustest tulenevatest muudatustest eespool loetletud tehnilistes miinimumnõuetes.

Operatsioonisüsteemid XP, Vista ja vanemad, Windows 10 S, Windows ARM (RT), MacOS, mis on vanem kui 10.11, IOS (iPad, iPhone), Android, Chromebook, virtuaalmasin, Linux (Debian, Ubuntu jm) ega 32-bitine OS veebitesti tegemiseks ei sobi.

Samuti peavad teil olema kasutatava laua- või sülearvuti administraatori õigused, et saaksite testi tegemise ajal tõkestada juurdepääsu kõigile muudele rakendustele (dokumendid, muud tarkvarapaketid, veebilehed jne) peale testi tarkvara.

Veenduge, et arvutis on seadistatud õige kuupäev ja kellaaeg ning ekraan on õige resolutsiooniga.

**Platvorm tuleb alla laadida ja installida ning seda kontrollida ja testida võimalikult varakult (vähemalt üks nädal enne testi toimumist).** Installitud rakenduse katsetamiseks tuleb rakendusse sisenemisel teha eeltest. Eeltest on **kohustuslik** ja see tuleb teha **arvutis, mida kasutate veebitesti tegemisel**. Eeltesti tulemust lõpptulemuses arvesse ei võeta, sest eeltesti eesmärk on võimaldada tutvuda platvormi ja selle kasutamisega.

#### Laua- või sülearvuti viirusetõrjeprogrammid tuleb platvormi kasutamise ajaks deaktiveerida.

E-kirjas, millega edastatakse ka osalemise kutse, saadetakse teile testi toimumise kohta täpsem teave koos juhistega.

Kui testi tegemisel tekib probleem, **võtke teenusepakkujaga telefoni teel viivitamata ühendust numbril** **+33 1 76 41 14 88**, et probleem lahendada ja testi jätkata.

Pooleli jäetud testi ei hinnata.

**Testi saab teha ainult testil osalemise kutses märgitud kuupäeval ja kellaajal**. **Muul ajal testi teha ei ole võimalik**.

Suulised testid võivad toimuda kas kohapeal või veebis.

## Sobivate kandidaatide nimekiri

Sobivate kandidaatide nimekiri edastatakse vastavalt teadaandes märgitud tingimustele.

Kandidaadi kandmine sobivate kandidaatide nimekirja tähendab, et mõni parlamendi peadirektoraat võib teda vestlusele kutsuda, kuid see ei anna parlamendis töökoha saamiseks mingeid õigusi ega tagatisi. Nimekirja kehtivusaeg on täpsustatud teadaandes.

# MENETLUSEST VÄLJAARVAMINE

Teid arvatakse menetluses mis tahes etapist välja, kui te:

* olete loonud rohkem kui ühe konto;
* olete esitanud valeandmeid või võltsitud dokumente;
* ei vasta kutsele või teiega ei saa e-kirja teel ühendust võtta;
* jätate testi tegemata;
* kasutate testide tegemisel ebaausaid võtteid;
* ei järgi veebitestide tegemiseks antud juhiseid;
* püüate võtta valikukomisjoni liikmega otse või kaudselt ilma loata ühendust;
* lisate anonüümselt parandatavale kirjalikule testile allkirja või tunnusmärgi.

Peate olema kandideerimisel täiesti aus. Igasugune pettus või pettuse üritamine on karistatav.

# 5. ÜLDTEAVE

## 5.1. Rahaline toetus kohapeal toimuvate testidega seotud sõidu- ja elamiskulude katmiseks / lähetuskulude hüvitamiseks

**Sisekandidaadid:** Euroopa Parlamendi teenistuses olevad ametnikud ja muud teenistujad, kelle suhtes kohaldatakse ametnike personalieeskirju või muude teenistujate teenistustingimusi ja kes on kutsutud osalema kohapeal toimuvatel testidel, võivad saada lähetuskulude eest hüvitist vastavalt personalieeskirjade VII lisa artiklitele 11–13.

**Kandidaadid, kes ei ole enam Euroopa Parlamendi teenistuses:** kohapeal toimuvatel testidel osalema kutsutud kandidaatide **sõidu-** **ja elamiskulude katteks** võidakse maksta rahalist toetust.

Kandidaate teavitatakse selle korra üksikasjadest testidel osalemise kutses.

Rakenduses Apply4EP esitatud kandideerimisavalduses märgitud aadressi peetakse lähtekohaks, kust kandidaat teste tegema sõidab. Kandidaadi aadressi muutust pärast testidel osalemise kutse saatmist arvesse ei võeta, välja arvatud juhul, kui Euroopa Parlament on seisukohal, et kandidaadi osutatud asjaolude tõttu on tegu vääramatu jõu või ettenägematute asjaoludega. Kandidaat on kohustatud tagama, et tema aadress rakenduse Apply4EP kontol on alati ajakohane.



## Kandidaatide taotlused juurdepääsuks neid puudutavale teabele

Kandidaatidele antakse allpool esitatud tingimustel eriõigus juurdepääsuks teatavale neid otseselt ja isiklikult puudutavale teabele. Seetõttu võib Euroopa Parlament taotluse korral anda kandidaatidele, keda sobivate kandidaatide nimekirja ei kantud, teada testide igas osas saadud punktisumma. Taotlused tuleb esitada rakenduse Apply4EP konto kaudu **ühe kuu jooksul** alates tulemustest teavitava e-kirja saatmise kuupäevast.

Teabele juurdepääsu taotlus on alati seotud valikukomisjoni lõpliku otsusega. Seepärast

* ei anta teavet enne läbivaatamistaotluse esitamist (vt punkt 6 allpool), kuna personalivaliku ja töövõimaluste tutvustamise üksus ei saa teie taotlust käsitleda enne, kui läbivaatamistaotluse esitamise tähtaeg on möödas.
* Kui te esitasite oma testide läbivaatamise taotluse, peaksite enne teabele juurdepääsu taotlemist ootama ära valikukomisjoni vastuse teie läbivaatamistaotlusele (st lõpliku otsuse).

Teabele juurdepääsu taotluste läbivaatamisel tuleb arvesse võtta asjaolu, et vastavalt Euroopa Liidu ametnike personalieeskirjadele (III lisa artikkel 6) on valikukomisjoni töö salajane, mistõttu on valikukomisjonis väljendatud seisukohtade avaldamine ning kandidaatide individuaalse või võrdleva hindamisega seotud teabe avalikustamine välistatud.

Samuti järgitakse taotluse läbivaatamisel reegleid, mis käsitlevad füüsiliste isikute kaitset isikuandmete töötlemisel. Parlament vastab juurdepääsutaotlustele ühe kuu jooksul alates nende kättesaamisest.

Võite taotleda juurdepääsu järgmisele teabele:

* kvalifikatsiooni hindamise puhul iga peamise hindamiskriteeriumi puhul saadud punktid;
* kirjalike testide vastuste parandamata koopia;
* individuaalse hindamistabeli koopia (milles on esitatud iga peamise hindamiskriteeriumi puhul saadud punktid) iga testi puhul, kuhu teid osalema kutsuti.

Kui olete kantud sobivate kandidaatide nimekirja, on teil teabele juurdepääsu võimalik taotleda alles pärast seda, kui teid on teavitatud, et teid on nimekirja kantud.

## Isikuandmete kaitse

Konkursside/valikumenetluste korraldamise eest vastutava institutsioonina jälgib Euroopa Parlament, et kandidaatide isikuandmete töötlemisel järgitakse täielikult Euroopa Parlamendi ja nõukogu 23. oktoobri 2018. aasta määrust (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ, eelkõige andmete konfidentsiaalsuse ja turvalisuse osas.

# LÄBIVAATAMISTAOTLUSED – EDASIKAEBUSED – KAEBUSED EUROOPA OMBUDSMANILE

Teave läbivaatamistaotluste, edasikaebuste või Euroopa Ombudsmanile kaebuse esitamise kohta on esitatud käesoleva juhendi III lisas.

1 ELT L 295, 21.11.2018, lk 39.

# I LISA

**Näitlik** tabel **Euroopa Liidu** diplomitest, mis võimaldavad osaleda AD tegevusüksuse2 konkurssidel/valikumenetlustes (hinnatakse igal üksikjuhul eraldi).

|  |  |  |
| --- | --- | --- |
| **RIIK** | **Vähemalt neli aastat kestnud ülikooliõpingud** | **Vähemalt kolm aastat kestnud ülikooliõpingud** |
| **Belgique – België – Belgien** | Licence / Licentiaat / Diplôme d’études approfondies (DEA) / Diplôme d’études spécialisées (DES) / Diplôme d’études supérieures spécialisées (DESS) / Gediplomeerde in de Voortgezette Studies (GVS) / Gediplomeerde  in de Gespecialiseerde Studies (GGS) / Gediplomeerde in de Aanvullende Studies (GAS)  Agrégation de l’enseignement secondaire supérieur (AESS)/ Aggregaat  Ingénieur industriel/Industrïeel ingenieur / Master — 60/120 ECTS / Master complémentaire  — 60 ECTS ou plus  Agrégation de l’enseignement secondaire supérieur (AESS) — 30 ECTS  Doctorat/Doctoraal Diploma | Bachelor académique (dit «de transition») - 180 ECTS  Academisch gerichte Bachelor - 180 ECTS |
| **България** | Диплома за висше образование Бакалавър — 240 ECTS / Магистър — 300 ECTS / Доктор  Магистър след Бакалавър — 60 ECTS / Магистър след Професионален бакалавър по  … — 120 ECTS |  |
| **Česká republika** | Diplom o ukončení vysokoškolského studia / Magistr / Doktor | Diplom o ukončení bakalářského studia (Bakalář) |
| **Danmark** | Kandidatgrad/Candidatus / Master/Magistergrad (Mag.Art) / Licenciatgrad / Ph.d.-grad | Bachelorgrad (B.A or B. Sc)  / Professionsbachelorgrad / Diplomingeniør |
| **Deutschland** | Master (alle Hochschulen) / Diplom (Univ.) / Magister / Staatsexamen / Doktorgrad | Bachelor / Fachhochschulabschluss (FH)  Staatsexamen (Regelstudienzeit 3 Jahre) |
| **Eesti** | Rakenduskõrghariduse diplom Bakalaureusekraad (160 ainepunkti) / Magistrikraad / Arstikraad / Hambaarstikraad  / Loomaarstikraad / Filosoofiadoktor / Doktorikraad (120–160 ainepunkti) | Bakalaureusekraad (min 120 ainepunkti) / Bakalaureusekraad (< 160 ainepunkti) |
| **Éire/Ireland** | Céim Onórach Bhaitsiléara (4 bliana/240 ECTS) *Honours Bachelor Degree (4 years*/ 240 ECTS) / Céim Ollscoile *University Degree /*  Céim Mháistir (60-120 ECTS) *Master’s Degree (60- 120 ECTS) / Céim Dochtúra Doctorate* | Céim Onórach Bhaitsiléara (3 bliana/180 ECTS) (BA, B.Sc, B. Eng) *Honours Bachelor Degree* (3 *years*/180 ECTS) (BA, B.Sc, B. Eng) |

2 Tegevusüksuse AD palgaastmetele 7–16 tööleasumise puhul on lisatingimuseks vähemalt üheaastane ametiülesannete sisule vastav töökogemus.

|  |  |  |
| --- | --- | --- |
| **RIIK** | **Vähemalt neli aastat kestnud ülikooliõpingud** | **Vähemalt kolm aastat kestnud ülikooliõpingud** |
| **Ελλάδα** | Πτυχίο (ΑΕI πανεπιστημίου, πολυτεχνείου, ΤΕI υποχρεωτικής τετραετούς φοίτησης) 4 χρόνια (1ος κύκλος)  Μεταπτυχιακό Δίπλωμα Ειδίκευσης (2ος κύκλος) Διδακτορικό Δίπλωμα (3ος κύκλος) |  |
| **España** | Licenciado / Ingeniero / Arquitecto / Graduado / Máster Universitario / Doctor | Diplomado / Ingeniero técnico  Arquitecto técnico/Maestro |
| **France** | Maîtrise / MST (maîtrise des sciences et techniques) / MSG (maîtrise des sciences de gestion)  DEST (diplôme d’études supérieures techniques)  / DRT (diplôme de recherche technologique)  DESS (diplôme d’études supérieures spécialisées)  / DEA (diplôme d’études approfondies)  Master 1 / Master 2 professionnel / Master 2 recherche  Diplôme des grandes écoles / Diplôme d’ingénieur / Doctorat | Licence |
| **Italia** | Diploma di Laurea (DL) — da 4 a 6 anni / Laurea specialistica (LS) / Laurea magistrale (LM) / Master universitario di primo livello / Master universitario di secondo livello / Diploma di Specializzazione (DS) / Dottorato di ricerca (DR) | Diploma universitario (3 anni) / Diploma di Scuola diretta a fini speciali (3 anni) / Laurea — L180 crediti |
| **Κύπρος** | Πανεπιστημιακό Πτυχíο/Bachelor  Master / Doctorat |  |
| **Latvija** | Bakalaura diploms (160 kredīti) / Profesionālā bakalaura diploms / Maģistra diploms / Profesionālā maģistra diploms / Doktora grāds | Bakalaura diploms (min. 120 kredīti) |
| **Lietuva** | Aukštojo mokslo diplomas / Bakalauro diplomas  / Magistro diplomas / Daktaro diplomas / Meno licenciato diplomas | Profesinio bakalauro diplomas Aukštojo mokslo diplomas |
| **Luxembourg** | Master / Diplôme d’ingénieur industriel / DESS en droit européen | Bachelor / Diplôme d’ingénieur technicien |
| **Magyarország** | Egyetemi oklevél / Alapfokozat – 240 kredit / Mesterfokozat / Doktori fokozat | Főiskolai oklevél / Alapfokozat – 180 kredit vagy annál több |
| **Malta** | Bachelor’s degree / Master of Arts / Doctorate | Bachelor’s degree |
| **Nederland** | HBO Bachelor degree HBO/WO Master’s degree  Doctoraal examen /Doctoraat | Bachelor (WO) |
| **Österreich** | Master Magister/Magistra Magister/Magistra (FH) Diplom-Ingenieur/in Diplom-Ingenieur/in (FH) Doktor/in  PhD | Bachelor Bakkalaureus/Bakkalaurea Bakkalaureus/Bakkalaurea (FH) |

|  |  |  |
| --- | --- | --- |
| **RIIK** | **Vähemalt neli aastat kestnud ülikooliõpingud** | **Vähemalt kolm aastat kestnud ülikooliõpingud** |
| **Polska** | Magister / Magister inżynier  Dyplom doktora | Licencjat / Inżynier |
| **Portugal** | Licenciado / Mestre / Doutor | Bacharel / Licenciado |
| **Republika Hrvatska** | Baccalaureus / Baccalaurea (Sveučilišni Prvostupnik / Prvostupnica)  Stručni Specijalist  Master degree (magistar struke) 300 kredit min  magistar inženjer/ magistrica inženjerka (mag. ing).  Doktor struke / Doktor umjetnosti | Baccalaureus / Baccalaurea (Sveučilišni Prvostupnik / Prvostupnica) |
| **România** | Diplomă de Licenţă / Diplomă de inginer / Diplomă de urbanist / Diplomă de Master / Diplomă de Studii Aprofundate / Certificat de atestare (studii academice postuniversitare) / Diplomă de doctor | Diplomă de Licenţă |
| **Slovenija** | Univerzitetna diploma/ Magisterij / Specializacija  / Doktorat | Diploma o pridobljeni visoki strokovni izobrazbi |
| **Slovensko** | diplom o ukončení vysokoškolského štúdia / bakalár (Bc.) / magister magister/inžinier / ArtD | diplom o ukončení bakalárskeho štúdia (bakalár) |
| **Suomi/Finland** | Maisterin tutkinto — Magister-examen  Ammattikorkeakoulututkinto — Yrkeshögskoleexamen (min 160 opintoviikkoa — studieveckor)  Tohtorin tutkinto (Doktorsexamen) joko 4 vuotta tai 2 vuotta lisensiaatin tutkinnon jälkeen — antingen 4 år eller 2 år efter licentiatexamen / Lisensiaatti/Licentiat | Kandidaatin tutkinto  - Kandidatexamen / Ammattikorkeakoulututkinto -  Yrkeshögskoleexamen (min 120 opintoviikkoa — studieveckor) |
| **Sverige** | Magisterexamen (akademisk examen omfattande minst 160 poäng varav 80 poäng fördjupade studier i ett ämne + uppsats motsvarande 20 poäng eller två uppsatser motsvarande 10 poäng vardera) / Licentiatexamen / Doktorsexamen  Meriter på avancerad nivå: Magisterexamen, 1 år, 60 högskolepoäng / Masterexamen, 2 år, 120 högskolepoäng  Meriter på forskarnivå: Licentiatexamen, 2 år, 120 högskolepoäng / Doktorsexamen, 4 år, 240 högskolepoäng | Kandidatexamen (akademisk examen omfattande minst 120 poäng varav 60 poäng fördjupade studier i ett ämne + uppsats motsvarande 10 poäng)  Meriter på grundnivå:  Kandidatexamen, 3 år, 180 högskolepoäng (Bachelor) |
| **United Kingdom** | Honours Bachelor degree / Master’s degree (MA, MB, MEng, MPhil, MSc) / Doctorate  **NOTE:**  UK diplomas awarded until 31 December 2020 are accepted without an equivalence.  UK diplomas awarded as from 1 January 2021 must be accompanied by an equivalence issued by a competent authority of an EU Member State. | (Honours) Bachelor degree  NB: Master’s degree in Scotland |

# II LISA

**Näitlik** tabel **Euroopa Liidu** tunnistustest, mis võimaldavad osaleda AST tegevusüksuse3 konkurssidel/valikumenetlustes (hinnatakse igal üksikjuhul eraldi).

|  |  |  |
| --- | --- | --- |
| **RIIK** | **Keskharidus**  **(mis võimaldab juurdepääsu kõrgharidusele)** | **Keskharidusjärgne haridus**  **(muud kui ülikooli tasemele vastavad kõrgharidust andvad õpingud või vähemalt kaheaastase nominaalajaga ülikooliõpingud)** |
| **Belgique – België – Belgien** | Certificat de l’enseignement secondaire supérieur (CESS) / Diploma secundair onderwijs  / Diplôme d’aptitude à accéder à l’enseignement supérieur (DAES) / Getuigschrift van hoger secundair onderwijs / Diplôme d’enseignement professionnel / Getuigschrift van het beroepssecundair onderwijs | Candidature - Kandidaat Graduat - Gegradueerde  Bachelier (dit «professionnalisant» ou de «type court»)/ Professioneel gerichte Bachelor — 180 ECTS |
| **България** | Диплома за средно образование / Свидетелство за зрелост / Диплома / Диплома за завършено средно образование / Диплома за средно специално образование | Специалист по … |
| **Česká republika** | Vysvědčení o maturitní zkoušce | Vysvědčení o absolutoriu (Absolutorium) + diplomovaný specialista (DiS.) |
| **Danmark** | Bevis for: Studentereksamen  Højere Forberedelseseksamen (HF) / Højere Handelseksamen (HHX) / Højere  Afgangseksamen (HA) / Bevis for Højere Teknisk Eksamen (HTX) | Videregående uddannelser = Bevis for = Eksamensbevis som (erhversakademiuddannelse AK) |
| **Deutschland** | Allgemeine Hochschulreife / Abitur  / Fachgebundene Hochschulreife / Fachhochschulreife / Hochschulzugang für beruflich Qualifizierte |  |
| **Eesti** | Gümnaasiumi lõputunnistus + riigieksamitunnistus  Lõputunnistus kutsekeskhariduse omandamise kohta | Tunnistus keskhariduse baasil kutsekeskhariduse omandamise kohta |
| **Éire/Ireland** | Ardteistiméireacht Grád D3 i 5 ábhar / *Leaving Certificate Grade D3 in 5 subjects* / Gairmchlár na hArdteistiméireachta (GCAT) / *Leaving Certificate Vocational Programme* (LCVP) | Teastas Náisiúnta */ National Certificate /*  Céim Bhaitsiléara / *Ordinary Bachelor Degree* Dioplóma Náisiúnta (ND, Dip.) */ National Diploma* (ND, Dip.) /  Dámhachtain Ardteastas Ardoideachais (120 ECTS) / *Higher Certificate* (120 ECTS) |

3 Tegevusüksuses AST tööleasumise puhul on lisatingimuseks vähemalt kolmeaastane ametiülesannete sisule vastav töökogemus.

|  |  |  |
| --- | --- | --- |
| **RIIK** | **Keskharidus**  **(mis võimaldab juurdepääsu kõrgharidusele)** | **Keskharidusjärgne haridus**  **(muud kui ülikooli tasemele vastavad kõrgharidust andvad õpingud või vähemalt kaheaastase nominaalajaga ülikooliõpingud)** |
| **Ελλάδα** | α) Απολυτήριο Γενικού Λυκείου β) Απολυτήριο Κλασικού Λυκείου  γ) Απολυτήριο Τεχνικού — Επαγγελματικού Λυκείου  δ) Απολυτήριο Ενιαίου Πολυκλαδικού Λυκείου  Απολυτήριο Ενιαίου Λυκείου / Απολυτήριο Τεχνολογικού Επαγγελματικού Εκπαιδευτηρίου  / Απολυτήριο Γενικού Λυκείου / Απολυτήριο Επαγγελματικού Λυκείου | Δίπλωμα επαγγελματικής κατάρτισης (IΕΚ) |
| **España** | Bachillerato Unificado y Polivalente (BUP) + Curso de Orientación Universitaria (COU) / Bachillerato | Técnico superior / Técnico especialista |
| **France** | Baccalauréat / Diplôme d’accès aux études universitaires (DAEU) / Brevet de technicien | Diplôme d’études universitaires générales (DEUG) / Brevet de technicien supérieur (BTS)  / Diplôme universitaire de technologie (DUT) / Diplôme d’études universitaires scientifiques et techniques (DEUST) |
| **Italia** | Diploma di scuola secondaria superiore (diploma di maturità o esame di Stato conclusivo dei corsi di studio di istruzione secondaria superiore) | Certificato di specializzazione tecnica superiore/attestato di competenza (4 semestri) Diploma di istruzione e formazione tecnica superiore (IFTS) / Diploma di istruzione tecnica superiore (ITS) Diploma universitario (2 anni)  Diploma di Scuola diretta a fini speciali (2 anni) |
| **Κύπρος** | Απολυτήριο | Δίπλωμα = Programmes offered by Public/Private Schools of Higher Education (for the latter accreditation is compulsory) / Higher Diploma |
| **Latvija** | Atestāts par vispārējo vidējo izglītību  Diploms par profesionālo vidējo izglītību | Diploms par pirmā līmeņa profesionālo augstāko izglītību |
| **Lietuva** | Brandos atestatas | Aukštojo mokslo diplomas  Aukštesniojo mokslo diplomas |
| **Luxembourg** | Diplôme de fin d’études secondaires et techniques | Brevet de technicien supérieur (BTS) / Brevet de maîtrise / Diplôme de premier cycle universitaire (DPCU) / Diplôme universitaire de technologie (DUT) |
| **Magyarország** | Gimnáziumi érettségi bizonyítvány / Szakközép- iskolai érettségiképesítő bizonyítvány / Érettségi bizonyítvány | Bizonyítvány felsőfokú szakképesítésről |

|  |  |  |
| --- | --- | --- |
| **RIIK** | **Keskharidus**  **(mis võimaldab juurdepääsu kõrgharidusele)** | **Keskharidusjärgne haridus**  **(muud kui ülikooli tasemele vastavad kõrgharidust andvad õpingud või vähemalt kaheaastase nominaalajaga ülikooliõpingud)** |
| **Malta** | Advanced Matriculation or GCE Advanced level in 3 subjects (2 of them grade C or higher) / Matriculation certificate (2 subjects at Advanced level and 4 at Intermediate level including systems of knowledge with overall grade A-C)  + Passes in the Secondary Education Certificate examination at Grade 5 /  2 A Levels (passes A-E) + a number of subjects at Ordinary level, or equivalent | MCAST diplomas/certificates Higher National Diploma |
| **Nederland** | Diploma VWO / Diploma staatsexamen (2 diploma’s) / Diploma staatsexamen  voorbereidend wetenschappelijk onderwijs (Diploma staatsexamen VWO) / Diploma staatsexamen hoger algemeen voortgezet onderwijs (Diploma staatsexamen HAVO) | Kandidaatsexamen Associate degree (AD) |
| **Österreich** | Matura/Reifeprüfung  Reife-und Diplomprüfung Berufsreifeprüfung | Kollegdiplom Akademiediplom |
| **Polska** | Świadectwo dojrzałości  Świadectwo ukończenia liceum ogólnokształcącego | Dyplom ukończenia kolegium nauczycielskiego Świadectwo ukończenia szkoły policealnej |
| **Portugal** | Diploma de Ensino Secundário/ Certificado de Habilitações do Ensino Secundário |  |
| **Republika Hrvatska** | Svjedodžba o državnoj maturi Svjedodžba o zavrsnom ispitu | Associate degree Graduate specialist  Stručni Pristupnik / Pristupnica |
| **România** | Diplomă de bacalaureat | Diplomă de absolvire (Colegiu universitar) învăţamânt preuniversitar |
| **Slovenija** | Maturitetno spričevalo (Spričevalo o poklicni maturi) (Spričevalo o zaključnem izpitu) | Diploma višje strokovne šole |
| **Slovensko** | vysvedčenie o maturitnej skúške | absolventský diplom |
| **Suomi/Finland** | Ylioppilastutkinto tai peruskoulu + kolmen vuoden ammatillinen koulutus –  Studentexamen eller grundskola + treårig yrkesinriktad utbildning (Betyg över avlagd yrkesexamen på andra stadiet)  Todistus yhdistelmäopinnoista (Betyg över kombinationsstudier) | Ammatillinen opistoasteen tutkinto  — Yrkesexamen på institutnivå |
| **Sverige** | Slutbetyg från gymnasieskolan (3-årig gymnasial utbildning) | Högskoleexamen (80 poäng)  Högskoleexamen, 2 år,  120 högskolepoäng Yrkeshögskoleexamen/Kvalificerad yrkeshögskoleexamen, 1– 3 år |

|  |  |  |
| --- | --- | --- |
| **RIIK** | **Keskharidus**  **(mis võimaldab juurdepääsu kõrgharidusele)** | **Keskharidusjärgne haridus**  **(muud kui ülikooli tasemele vastavad kõrgharidust andvad õpingud või vähemalt kaheaastase nominaalajaga ülikooliõpingud)** |
| **United Kingdom** | General Certificate of Education Advanced level  — 2 passes or equivalent (grades A to E)  BTEC National Diploma  General National Vocational Qualification (GNVQ), advanced level  Advanced Vocational Certificate of Education, A level (VCE A level)  **NOTE:**  UK diplomas awarded until 31 December 2020 are accepted without an equivalence.  UK diplomas awarded as from 1 January 2021 must be accompanied by an equivalence issued by a competent authority of an EU Member State. | Higher National Diploma/ Certificate (BTEC)/SCOTVEC  Diploma of Higher Education (DipHE)  National Vocational Qualifications (NVQ) and Scottish Vocational Qualifications (SVQ) level 4 |

# III LISA

## LÄBIVAATAMISTAOTLUSED – EDASIKAEBUSED – KAEBUSED EUROOPA OMBUDSMANILE

### Läbivaatamistaotlused

Kui olete seisukohal, et mõnes valikumenetluse etapis on kahjustatud teie huve eksimuse, ebaõiglase kohtlemise või menetluseeskirjade eiramise tõttu, võite taotleda, et valikukomisjon vaataks teid kahjustava otsuse läbi.

Läbivaatamistaotlus tuleb edastada rakenduse Apply4EP konto kaudu **kümne kalendripäeva jooksul alates valikukomisjoni otsusest teavitava e-kirja saatmise kuupäevast**. Läbivaatamistaotluses tuleb selgelt osutada, et taotlete valikukomisjoni otsuse läbivaatamist, ning taotlust üksikasjalikult põhjendada. Taotlusele vastatakse võimalikult kiiresti.

Läbivaatamistaotluse tulemusel vastu võetud otsus asendab algse otsuse. Seega palutakse kandidaatidel juhul, kui nad otsustavad taotleda valikukomisjoni otsuse läbivaatamist, oodata ära valikukomisjoni otsus enne nende õigusi kahjustava otsuse vaidlustamist või kohtulikku edasikaebamist.

### Kaebused ja kohtulik edasikaebamine

Kui leiate, et valikukomisjoni või ametisse nimetava asutuse või ametiisiku otsus kahjustab teie õigusi, võite esitada valikumenetluse mis tahes etapis Euroopa Liidu ametnike personalieeskirjade4 artikli 90 lõike 2 alusel kaebuse.

Kaebus tuleks esitada järgmisel aadressil:

M. le Secrétaire général Parlement européen Bât. Konrad Adenauer 2929 Luxembourg LUXEMBOURG

Kaebuse saab esitada e-kirjaga aadressil [AR90@europarl.europa.eu](mailto:AR90@europarl.europa.eu). Kui otsustate esitada kaebuse e-kirjaga, nõustute, et kõik teated ja lõplik otsus saadetakse teie e-posti aadressile. Kui esitate kaebuse e-kirjaga, ei ole seda lisaks posti teel vaja saata.

Juhime tähelepanu, et ametisse nimetav asutus või ametiisik ei saa valikumenetlustes valikukomisjoni tehtud otsuseid muuta ega tühistada. Valikukomisjoni otsuse saab vaidlustada otse Euroopa Liidu Üldkohtus, ilma Euroopa Liidu ametnike personalieeskirjade artikli 90 lõike 2 kohast eelnevat kaebust esitamata.

Seevastu ametisse nimetava asutuse või ametiisiku otsuse vaidlustamiseks Euroopa Liidu Üldkohtus tuleb eelnevalt esitada kaebus Euroopa Liidu ametnike personalieeskirjade artikli 90 lõike 2 alusel.

4 Vt nõukogu määrust (EMÜ, Euratom, ESTÜ) nr 259/68 (EÜT L 56, 4.3.1968, lk 1), mida on muudetud määrusega (EÜ, Euratom) nr 723/2004 (ELT L 124, 27.4.2004, lk 1) ning viimati Euroopa Parlamendi ja nõukogu 22. oktoobri 2013. aasta määrusega (EL, Euratom) nr 1023/2013, millega muudetakse Euroopa Liidu ametnike personalieeskirju ja Euroopa Liidu muude teenistujate teenistustingimusi (ELT L 287, 29.10.2013, lk 15).

Kohtule tuleb edasikaebus esitada järgmisel aadressil:

Tribunal de l'Union européenne 2925 Luxembourg

LUXEMBOURG,

tuginedes Euroopa Liidu toimimise lepingu artiklile 270 ning Euroopa Liidu ametnike personalieeskirjade artiklile 91.

Euroopa Liidu Üldkohtule kaebuse esitamise korral on nõutav Euroopa Liidu liikmesriigi või Euroopa Majanduspiirkonna kohtus esinemise õigusega advokaadi osalemine.

Nende kaebuseliikide suhtes Euroopa Liidu ametnike personalieeskirjade artiklites 90 ja 91 sätestatud tähtaegu hakatakse arvestama kas alates kuupäevast, millal teatati algsest õigusi kahjustavast otsusest, või läbivaatamistaotluse puhul alates kuupäevast, millal teatati valikukomisjoni poolt läbivaatamise järel tehtud algsest otsusest.

### Kaebuse esitamine Euroopa Ombudsmanile

Euroopa Liidu kodanikud või elanikud võivad esitada kaebuse Euroopa Ombudsmanile järgmisel aadressil:

Médiateur européen

1, Avenue du Président Robert Schuman – B.P. 403 67001 Strasbourg Cedex

FRANCE,

tuginedes Euroopa Liidu toimimise lepingu artikli 228 lõikele 1 ning tingimustel, mis on sätestatud Euroopa Parlamendi 24. juuni 2021. aasta määruses (EL, Euratom) 2021/1163, millega kehtestatakse ombudsmani ülesannete täitmist reguleeriv kord ja üldtingimused (Euroopa Ombudsmani põhikiri) ning tunnistatakse kehtetuks otsus 94/262/ESTÜ, EÜ, Euratom5.

Kaebuse esitamine Euroopa Ombudsmanile ei peata Euroopa Liidu ametnike personalieeskirjade artiklis 91 sätestatud tähtaega kaebuse esitamiseks Euroopa Liidu Üldkohtule Euroopa Liidu toimimise lepingu artikli 270 alusel. Kooskõlas Euroopa Liidu toimimise lepingu artikli 228 lõikega 1 ei uuri ombudsman kaebusi, mille aluseks olevaid väidetavaid asjaolusid käsitletakse või on käsitletud kohtumenetluses.

Läbivaatamistaotluse, edasikaebuse või Euroopa Ombudsmanile kaebuse esitamine ei peata valikukomisjoni tööd.

5 <http://data.europa.eu/eli/reg/2021/1163/oj>